**Nesseby kirke** er en langkirke fra 1858 i Nesseby kommune i Troms og Finnmark fylke. Kirken er i tre og har 250 sitteplasser. Arkitekt for kirken var Christian H. Grosch. Adkomst til stedet som er et velkjent turistmål er via Kv6 og E75.

Dette er den andre kirken på stedet, den første var gamle Kiberg kirke som ble flyttet til Nesseby i 1746. Denne kirken ble revet da nåværende kirke ble reist. Kirken ble stående urørt under nedbrenningen av Finnmark og Nord-Troms under andre verdenskrig.

Deler av inventaret er gaver fra 1600- til 1700-tallet og noe er fra andre kirker. Altertavlen er i barokk og fra gamle Kiberg kirke. I midtpartiet er det malt en fremstilling av nattverden og denne omkranses av to store utskårne figurer. Altertavlen er fra rundt 1720 og laget av bilthugger Georg Christoffer Schauer.

Kirkebygget
-----------

Da dagens kirke ble bygd, stod det allerede en kirke på samme sted som dagens kirke står. Denne kirken ble for liten, og arkitekt Grosch fikk i 1854 i oppdrag å tegne en ny kirke. Kirken stod klar i 1858, delvis bygd av tømmer fra den gamle kirken.

Kirken står i dag relativt lik som da den ble bygd, men den ble noe restaurert og isolert i 1958. Det ble da også lagt inn elektrisitet og tårnet fokk ny kopperhjelm.

Kirken har et våpenhus på 4 ganger 4,4 meter, kirkeskipet er 12 meter langt og 9,1 meter bredt mens koret er kvadratisk med sider på 5,3 meter. Tårnet er 22 meter høyt.

Kirken ble vigslet av biskop Knud Gislesen 17. august 1858. Med seg hadde han med seg prestene i Vadsø, Vardø, Lebesby, Nesseby, Kistrand og Måsøy. Til gudstjenesten var kirken overfylt: Bare fra Vadsø kom det 200 mennesker.

Utenfor kirken står det som er Nesseby kommunes eldste bygning: en gammel tømmerstue. Denne stuen ble flyttet til dette stedet samtidig som Angsnes kapell ble flyttet i 1746. Stuen er like stor som våpenhuset i gamle Nesseby kirke, og kan være dette. Døren til stuen er fra 1600-tallet og stammer trolig fra kirken som stod på Vadsø-øyen og ble flyttet til Angsnes i 1718.

### Presten reddet kirken

Sverre Raddum var sogneprest i Nessby i alle krigsårene. Raddum var en stor kraftig røslig kar, og kjent for å være en tøffing. Da tyskerne skulle brenne Nesseby kirke, sto Raddum på kirketrappa og ventet på dem, med prestekraven rundt halsen, og slapp dem ikke inn. På klingende tysk fortalte han dem: *«Hvis det er noen som søker til kirka eller gudshus, med onde tanker, så er de garantert siden å bli straffet av høyere makter»*. Tyskerne gav øyeblikkelig opp å brenne kirka. Raddum berget kirken sin. Slik ble Nesseby kirke den eneste bygningen som sto igjen på Nesseby kirkested, etter at tyskerne hadde forlatt stedet. 

### Interiør

Altertavlen fra 1720-tallet.
Innvendig er kirken malt hvit med blå benker og detaljer. Koret er smalere og lavere enn skipet, og i kirkeskipet er det to rader med søyler som skiller sideskip fra hovedskip.

Altertavle
Altertavlen kommer opprinnelig fra den gamle Kiberg kirke der den stod fra 1589 til 1747 da den ble overført til gamle Nesseby kirke. Det er en barokktavle i portalstil, lagd av Georg Christoffer Schauer rundt 1720. Midtseksjonen viser Jesus og disiplene som feirer nattverd på hovedbildet og Jesus i Getsemane på et mindre bilde under hovedbildet. På hver sin side av hovedbildet er det to store utskårne figurer som viser Døperen Johannes og Aron.

Tidligere kirker
----------------

Første gang vi hører om noe som kan kalles for en kirke i dagens Nesseby kommune er den såkalte «komgsgammen» i Varangerbotn. I denne gammen ble det blant annet holdt gudstjenester, og den blir omtalt i 1694. Trolig stod det en gamme i Lavdnjekirku før denne.

Angsnes kapell
Det første kirkebygget ble reist på Angsnes/Selesnjárga. Kirken ble bygd i 1719, da som «Varanger kapell». Fra 1726 ble den omtalt som «Angsnes kapell». Kirken ble reist av Thomas von Westen og det ble benyttet overskuddstømmer fra kirkebygging i Vadsø, samt rester etter et hus som hadde brent i Vadsø og et annet hus i Vardø. Rester av kirkemur og gravplass kan fremdeles sees på Angsnes.

Kirken ble vigslet 11. november 1719, men var ikke ferdig før i 1720. Kirkeskipet var rundt 8 meter langt og 6,7 meter bredt, koret 4,5 meter langt og 5,6 meter bredt og våpenhuset 5 meter bredt og 3,2 meter langt.

Nesseby gamle kirke
Kirken på Angsnes ble ikke godt vedlikeholdt, og befolkningsutviklingen gjorde at den lå dårlig plassert. I 1746 ble den derfor revet og flyttet til dagens kirketomt på Nesseby. Der ble det bygd en større kirke med gjennbrukt materiale fra Angsnes kapell samt nytt tømmer fra Kolahalvøya. Inventar fra Kiberg kirke ble overført til Nesseby i 1747.

Denne kirken skal ha vært en umalt trekirke med torvtak og spisst tårn. Alteret var av tre og altertavlen var den som står i dagens kirke.

Bilder fra kirken
-----------------

* Kirken i landskapetKirken i landskapet
* AlterpartietAlterpartiet
* PrekestolenPrekestolen
* DøpefontenDøpefonten
* Kirkerommet sett fra gallerietKirkerommet sett fra galleriet
* Kirkerommet sett fra koret.Kirkerommet sett fra koret.

Referanser
----------

1. ↑  (no) «Nesseby kirke». *Kirkesøk*. Den norske kirke.
2. 1 2  Nesseby kirke fra Arkitekturguide for Nord-Norge og Svalbard. Lest 23. mair 2019
3. 1 2  *Nesseby kirke 150 år, 1858-2008*, Nesseby menighetsråd, 2008. s. 11
4. ↑  *Nesseby kirke 150 år, 1858-2008*, Nesseby menighetsråd, 2008. s. 17
5. ↑   Dette bygger på dagboka til Per Andersen november 1944. Han var da 13 år gammel og hadde skrevet dagbok siden han var bare 8-9 år. Per vokste opp i Bunes på nordsiden av Varangerfjorden i Nesseby kommune. Siden 1960 har han bodd i Vadsø.
6. ↑  Fra Arkitekturguide for Nord-Norge og Svalbard. Lest 23. mai 2019
7. ↑  Fra Arkitekturguide for Nord-Norge og Svalbard. Lest 23. mai 2019
8. ↑  *Nesseby kirke 150 år, 1858-2008*, Nesseby menighetsråd, 2008. s. 13-15
9. ↑  *Nesseby kirke 150 år, 1858-2008*, Nesseby menighetsråd, 2008. s. 7-9

Eksterne lenker
---------------

* (no) «Nesseby kirke». *Kulturminnesøk*. Riksantikvaren – Direktoratet for kulturminneforvaltning.
* (no) «Nesseby kirkegård». *Kulturminnesøk*. Riksantikvaren – Direktoratet for kulturminneforvaltning.
* (de) Kirker i Norge (*Kirchen in Norwegen*)

| * v
* d
* r
Kirker i Indre Finnmark prosti |
| --- |
| Austertana **·** Bæivasgiedde **·** Brenna **·** Børselv **·** Indre Billefjord **·** Karasjok **·** Karasjok gamle **·** Karlebotn **·** Kautokeino **·** Kistrand **·** Lakselv **·** Levajok **·**
Láhpoluoppal **·** Masi **·** Nesseby **·** Polmak **·** Porsangmoen **·** Sirbma **·** Skoganvarre **·** Smørfjord **·** Suosjavrre **·** Tana **·** Valjok **·** Vestertana **·** Øvretana |

| * v
* d
* r
Christian H. Grosch |
| --- |
| **Offentlige bygg** | Basarene **·** Brannvakten **·** Christiania Theater **·** Døvemuseet **·** Empirekvartalet **·**
Gamle Norges Bank **·** Gamle Tollbod **·** Observatoriet **·** Oslo Børs **·** Universitetet **·** Valbergtårnet | Grosch omkring 1860 |
| **Kirker** | 

|  |  |
| --- | --- |
| Langkirker | Agdenes **·** Alvdal **·** Bakka **·** Balsfjord **·** Brekke **·** Degernes **·** Foldereid **·** Fjærland **·** Geitastrand **·** Gjerstad **·** Hegvik **·** Horten **·** Hønefoss **·** Kistrand **·** Langset **·** Lensvik **·** Myking **·** Namdalseid **·** Narbuvoll **·** Nesseby **·** Nordreisa **·** Norum **·** Sarpsborg **·** Solund **·** Strømsgodset **·** Strømsø **·** Sørkedalen **·** Tjøtta **·** Tromsø **·** Tyristrand **·** Tønsberg **·** Veggli **·** Veum **·** Vrådal **·** Åsen |
| Korskirker | Birkenes **·** Børsa **·** Flå **·** Hidra **·** Hof **·** Hølonda **·** Immanuels **·** Randesund **·** Sauland **·** Svinndal **·** Søgne **·** Søndre Høland **·** Trysil |
| Åttekantkirker | Dverberg **·** Hval **·** Hægebostad **·** Kilebygda **·** Lavik **·** Mo i Nord-Odal **·** Nes i Ådal **·** Otterøy **·** Rogne **·** Skåre **·** Tangen |

 |
| Annet | Apoteket Hjorten **·** Krohgstøtten **·** Søylegården |

| * v
* d
* r
Kirkearkitektur |
| --- |
| Kirkebygningen | 
* Apside
* Arkade
* Galleri
* Kapittelhus
* Kirkeskip
* Klerestorium
* Kor
* Krypt
* Kryss
* Narthex
* Oktogon
* Omgang
* Sakristi
* Sideskip
* Skrudhus
* Transept
* Travé
* Triforium
* Våpenhus

 |  |
| Monumenttyper | 
* Arbeidskirke
* Basilika
* Dåpskapell
* Kapell
* Katedral
* Kirke
* Kloster
* Korskirke
* Hallkirke
* Langkirke
* Sentralkirke
* Småkirke

 |
| Bygningsdetaljer | 
* Arkivolt
* Bue
* Hvelv
* Kapitél
* Kuppel
* Portal
* Rotunde
* Strebebue
* Stuke
* Støpul
* Søyle
* Takstol
* Takrytter
* Tårn

 |
| Dekorasjon | 
* Freskomaleri
* Glassmaleri
* Ikon
* Innvielseskors
* Kalkmaleri
* Kors
* Krusifiks
* Rosemaling
* Rosevindu
* Skulptur
* Tympanon
* Vannkaster

 |
| Inventar | 
* Alter
* Alterfrontal
* Alterskap
* Altertavle
* Baldakin
* Ciborium
* Døpefat
* Døpefont
* Epitafium
* Ikonostasis
* Kirkeorgel
* Korstol
* Misericordia
* Prekestol
* Sakrarium
* Sedilia
* Tabernakel
* Triptyk
* Votivskip

 |
| Perioder | 
* Tidlig kristen
* Bysantinsk
* Romansk
* Gotikk
* Renessanse
* Barokk
* Rokokko
* Klassisisme
* Historisme
* Nygotikk
* Dragestil
* Sveitserstil
* Jugendstil
* Funksjonalisme
* Modernisme
* Postmodernisme

 |
| Kirker i Norge | 
* Liste over kirker
* Katolske klostre
* Korskirker
* Middelalderkirker i stein (liste)
* Oktogonale kirker
* Stavkirke (liste)

 |


|  |  |
| --- | --- |
| Oppslagsverk/autoritetsdata | VIAF **·** GeoNames **·** Riksantikvaren kulturminne **·** Sentralt stedsnavnregister
 |